จริงๆ เคยเขียนรีวิวของที่นี่ไปแล้วนะคะ แต่พึ่งเห็นว่าโดนลบรีวิว แต่รูปยังคงอยู่ ซึ่งรีวิวที่แล้วให้ไว้ 2 ดาว แต่โดนลบรีวิวแบบนี้ เขียนใหม่ เหลือ 1 ดาว แบบไม่มีปราณี

ทำไมถึงไม่ปราณี 
- เพื่อนทานแล้วท้องเสีย
- เราทานแล้ว รู้สึก disgusting จนต้องไปอาเจียน

????????????????????????????????????


อยากไปทานที่นี่เพราะเห็นรีวิวว่ามี salmon fest เมนูซาลม่อนเพียบๆ เลยจัดการจองโต๊ะผ่าน eatigo ลดราคา 50% 

วันที่ไปลูกค้าที่มาทานเอง จ่ายเงินเอง มีประมาณ 4-5 โต๊ะ นอกนั้นมีโต๊ะใหญ่มาก น่าจะ 20 คนขึ้น เป็น blogger ทึ่ทางห้องอาหารเชิญมาชิม ซึ่งโต๊ะของ blogger ก็จะมีจานอาหารวิจิตรพิศดาร ดูดีอลังการมาวางบนโต๊ะให้ได้ถ่ายรูปกันสวยๆ


มาถึงอาหาร

■ ไลน์ของว่าง .. มีของว่างจากซาลม่อน คานาเป้ ยำ ทอดมัน ป่อเปี๊ยะ รสชาติธรรมดา

■ อาหารจีน .. เค้าว่าหมูกรอบเด็ด แต่ไม่มี ได้ชิมเป็ด ก็งั้นๆ ธรรมดา 

■ โซนญี่ปุ่น .. ปลาดิบเละมาก นิ่มๆ แหยะๆ  มีซาลม่อน ทูน่า ปลาหมึกยักษ์ ปูอัด ไข่หวาน และที่สำคัญคือ ไม่สด เพื่อนที่ไปทานด้วยกัน ค่อนข้าง sensitive ต่อซีฟู้ดที่ไม่สด นางท้องเสียทันที เสียระหว่างทานอยู่เลยด้วย แย่ค่ะ ห้องอาหารในโรงแรมแล้วเอาปลาดิบไม่สดมา ห่วยมากค่ะ บอกเลย 

พวกข้าวปั้นก็ข้าวเยอะมาก มีให้เลือกก็ไม่หลากหลาย ย้ำอีกครั้งว่าปลาไม่สด 

■ อาหารปรุงสำเร็จ .. รสชาติแย่มาก ต้มยำสีแดงสวย แต่รสจืด ผัดผัก ดูดี แต่ก็จืดมาก รสชาติแบบนี้ อย่าว่าแต่คนไทยเลย คนต่างชาติที่เค้ารู้จักอาหารไทยเค้าก็ไม่ทานกันหรอก 

■ พิซซ่า .. อร่อยนะคะ แป้งบาง หน้าซาลม่อนรมควัน โอเคอยู่

■ ซาลม่อนรมควัน .. มีสองแบบ รสชาติโอเคทั้งคู่ แต่พอหมด ก็ไม่มีเติมนะคะ หมดแล้วหมดเลย สุดท้ายเอาซาลม่อนดิบมาวางแทน

■ steak .. เพื่อนลอง steak เนื้อ ชิ้นบาง ไร้รสชาติเนื้อ ไม่ใช่เนื้อคุณภาพดี

■ ขนมหวาน .. ได้ลองไอศครีม ซึ่งเหลวมาก ใช้หลอดดูดเอาจะทานง่ายกว่าใช้ช้อนตัก ส่วนเครมบรูเล (หรือคัสตาร์ดนะ) แหวะมาก มีแต่กลิ่นไข่ ทานแล้วอยากอาเจียนค่ะ เอาจริงๆ พอทานขนมเสร็จ เราต้องไปอาเจียนอะ มันแหวะมาก 

■ สับปะรด .. คือไฮไลต์ อร่อยมาก หวานกรอบ อาเจียนขนมออกไป ต้องมาทานสับปะรดล้างปาก แต่สับปะรด หมดแล้วหมดเลยเช่นกัน ไม่มาเติม

โดยสรุป ขนาดลด 50% ยังไม่รู้สึกว่าคุ้ม อาหารปรุงสำเร็จรสชาติแย่กว่าร้านกับข้าวข้างทาง อาหารญี่ปุ่นคุณภาพดีกว่าในตลาดนัดเล็กน้อย

ทานเสร็จท้องเสียทันที อาเจียนทันใด ลาแล้วลาเลย ไม่มีรีเทิร์นแน่นอน


<<ข้อสังเกต>>

จะถูกลบรีวิวกี่ครั้ง ก็จะตั้งขอสังเกตเหมือนเดิม 

วงในควรตั้งข้อกำหนดไปเลยนะ สำหรับนักรีวิวที่ได้รับเชิญไปรีวิว ควรเขียนบนหัวข้อไปเลยว่าเป็น SR หรือ Sponsored Review 

เพราะในโลกแห่งความเป็นจริง นักรีวิวที่ได้รับเชิญ กับคนทั่วไปที่ walk in ถูก treat แตกต่างกันอย่างแน่นอน 

เพื่อความ fair and square และเป็นการให้ข้อมูลที่เป็นกลางที่สุดต่อผู้อ่านในวงกว้าง 